รัฐบาลไทย-ข่าวทำเนียบรัฐบาล-พ่อเมืองราชบุรีลั่น !!! “ยิ่งฝ่าฝืน ยิ่งจับ” ใครทำผิดกฎหมาย ต้องไม่มีที่ยืนในสังคม
วันพุธที่ 27 มีนาคม 2567
27/03/2567
พ่อเมืองราชบุรีลั่น !!! “ยิ่งฝ่าฝืน ยิ่งจับ” ใครทําผิดกฎหมาย ต้องไม่มีที่ยืนในสังคม
ผู้ว่าฯ ราชบุรี สั่งการชุดปฏิบัติการพิเศษฝ่ายปกครอง บุกจับกุมร้านลักลอบจําหน่ายบุหรี่ไฟฟ้าในตลาดเมืองราชบุรี พบทําผิดซ้ําซาก ไม่หลาบจํา พร้อมเน้นย้ํา บุหรี่ไฟฟ้าผิดกฎหมายและเป็นอันตรายต่อสังคม และสั่งการฝ่ายปกครองบูรณาการทุกภาคส่วนจัดระเบียบสังคมอย่างเข้ม
ผู้ว่าฯ ราชบุรี สั่งการชุดปฏิบัติการพิเศษฝ่ายปกครอง บุกจับกุมร้านลักลอบจําหน่ายบุหรี่ไฟฟ้าในตลาดเมืองราชบุรี พบทําผิดซ้ําซาก ไม่หลาบจํา พร้อมเน้นย้ํา บุหรี่ไฟฟ้าผิดกฎหมายและเป็นอันตรายต่อสังคม และสั่งการฝ่ายปกครองบูรณาการทุกภาคส่วนจัดระเบียบสังคมอย่างเข้มข้นต่อเนื่อง และหากพี่น้องประชาชนพบเบาะแสแจ้งสายด่วน 1567 จะส่งเจ้าหน้าที่ไปดําเนินการโดยทันที
เมื่อวันที่ 26 มี.ค. 67 นายเกียรติศักดิ์ ตรงศิริ ผู้ว่าราชการจังหวัดราชบุรี เปิดเผยว่า จังหวัดราชบุรีได้บูรณาการทุกภาคส่วนดําเนินการขับเคลื่อนตามนโยบายของกระทรวงมหาดไทยที่มุ่งมั่นในการจัดระเบียบสังคม ปราบปรามผู้มีอิทธิพล การป้องกันแก้ไขปัญหายาเสพติด รวมถึงสิ่งผิดกฎหมายทุกชนิดอย่างต่อเนื่อง เพื่อให้พี่น้องประชาชนได้ใช้ชีวิตอย่างเป็นปกติสุข มีชุมชนที่น่าอยู่ มีสังคมที่มั่นคงสงบเรียบร้อย มีความปลอดภัยในชีวิตและทรัพย์สิน ปลอดจากสิ่งผิดกฎหมายทุกชนิด
นายเกียรติศักดิ์ ตรงศิริ ผู้ว่าราชการจังหวัดราชบุรี กล่าวว่า สืบเนื่องจากฝ่ายปกครองอําเภอเมืองราชบุรีได้รับแจ้งเบาะแสว่ามีร้านขายน้ําหอม ชื่อร้าน “น้องบาสเดิม” ลักลอบจําหน่ายบุหรี่ไฟฟ้าภายในตลาดแห่งหนึ่งในพื้นที่อําเภอเมืองราชบุรี ตนจึงได้สั่งการให้นายสุทธิพงษ์ พุทธจันทรา นายอําเภอเมืองราชบุรี นํากําลังชุดปฏิบัติการพิเศษอําเภอเมืองราชบุรี และสมาชิก อส. ราชบุรี ลงพื้นที่ตรวจสอบร้านดังกล่าว ผลปรากฏว่าเจ้าหน้าที่ตรวจสอบพบสิ่งผิดกฎหมายเป็นบุหรี่ไฟฟ้าและอุปกรณ์ต่าง ๆ ซุกซ่อนในร้านเป็นจํานวนมาก
“จากการตรวจค้นร้านลักลอบขายบุหรี่ไฟฟ้าและอุปกรณ์ ซึ่งเปิดร้านขายน้ําหอมบังหน้าดังกล่าว เจ้าหน้าที่ฝ่ายปกครองอําเภอเมืองราชบุรี สามารถจับกุมตัวผู้ต้องหาเป็นเจ้าของร้าน 1 ราย และผู้อาศัยภายในร้านอีก 3 ราย พร้อมของกลางเป็นบุหรี่ไฟฟ้าชนิดใช้แล้วทิ้ง จํานวน 38 ชิ้น น้ํายาบุหรี่ไฟฟ้า จํานวน 26 ชิ้น คอยล์ (สําหรับใส่ตัวเครื่องบุหรี่ไฟฟ้า) จํานวน 175 อัน หัวน้ํายา จํานวน 178 อัน หัวแทงค์ จํานวน 49 อัน และเงินสดจากการจําหน่ายบุหรี่ไฟฟ้า จํานวน 300 บาท โดยจากการสอบสวนผู้ต้องหารับสารภาพว่าบุหรี่ไฟฟ้าและอุปกรณ์ที่และเงินที่ตรวจยึดไว้เป็นเงินที่มาจากการจําหน่ายบุหรี่ไฟฟ้า มีรายได้จากการขายบุหรี่ไฟฟ้า ประมาณ 20,000 บาทต่อวัน ซึ่งมีเด็กและเยาวชนจํานวนมากเข้าไปซื้อบุหรี่ไฟฟ้าและอุปกรณ์ ในส่วนของบุหรี่ไฟฟ้าและอุปกรณ์ที่ร้านวางขายนั้นได้มาจากการสั่งจากร้านต่างจังหวัด ทั้งนี้ พบว่าร้านดังกล่าวถูกจับกุมครั้งนี้เป็นครั้งที่ 7 แล้ว” นายเกียรติศักดิ์ฯ กล่าว
นายเกียรติศักดิ์ ตรงศิริ ผู้ว่าราชการจังหวัดราชบุรี กล่าวต่ออีกว่า ภายหลังจากที่เจ้าหน้าที่ฝ่ายปกครองได้ตรวจค้นภายในร้านดังกล่าว และได้ทําการตรวจปัสสาวะหาสารเสพติดกับผู้ต้องหาทั้ง 4 ราย พบสารคีตามีน 2 ราย ก่อนจะนําเข้าสู่กระบวนการบําบัดฟื้นฟู พร้อมแจ้งข้อกล่าวหา ดังนี้ 1) ขายหรือจัดหาสินค้าบุหรี่ไฟฟ้า หรือน้ํายาสําหรับเติมบุหรี่ไฟฟ้า 2) ร่วมกันเป็นผู้นําซึ่งสินค้าต้องห้ามตามมาตรา 5 (1) แห่งพระราชบัญญัติการส่งออกไปนอกและการนําเข้ามาในราชอาณาจักรซึ่งสินค้า พ.ศ. 2522 3) ฝ่าฝืนประกาศกระทรวงพาณิชย์ เรื่องกําหนดให้บารากู่และบารากู่ไฟฟ้าหรือบุหรี่ไฟฟ้าเป็นสินค้าต้องห้ามในการนําเข้ามาในราชอาณาจักร พ.ศ.2557 4) ร่วมกันฝ่าฝืนพระราชบัญญัติศุลกากร พ.ศ. 2560 มาตรา 246 ซื้อ รับไว้ โดยประการใดซึ่งของอันตนพึงรู้ว่าเป็นความผิด ตามมาตรา 242 ก่อนทําบันทึกจับกุม ของกลางประกอบคดี และนําตัวผู้ต้องหาส่งพนักงานสอบสวน สภ.เมืองราชบุรี เพื่อดําเนินคดีตามกฎหมายต่อไป
“จังหวัดราชบุรีมุ่งมั่นในการปราบปรามยาเสพติดและสิ่งผิดกฎหมายทุกประเภทในพื้นที่อย่างต่อเนื่อง โดยเฉพาะบุหรี่ไฟฟ้านับเป็นสิ่งผิดกฎหมาย ซึ่งปัญหาใหญ่ที่ส่งผลกระทบต่อสังคม ชุมชน และครอบครัว อีกทั้งยังส่งผลกระทบต่อสุขภาพ ซึ่งในกรณีนี้มีลูกค้าเป็นเด็กและเยาวชน จึงยิ่งต้องดําเนินการจับกุมกวาดล้างสิ่งเหล่านี้อย่างจริงจังและเด็ดขาด ทั้งนี้ ขอขอบคุณเจ้าหน้าที่ที่เกี่ยวข้องทุกคนในความร่วมมือร่วมใจ และขอเน้นย้ําให้เจ้าหน้าที่ทุกคนทํางานด้วยความมุ่งมั่นในการแก้ไขปัญหายาเสพติดและอาชญากรรม พร้อมเดินหน้า Re X-Ray ตรวจสอบ ค้นหา และปราบปรามสิ่งผิดกฎหมายทุกชนิด ยกระดับความเข้มข้นในการจัดระเบียบสังคมตามนโยบายของกระทรวงมหาดไทย เพื่อให้ทุกคนในสังคมได้ใช้ชีวิตอย่างมั่นคงและมีความสุข อย่างไรก็ตามขอความร่วมมือจากพี่น้องประชาชนทุกท่าน ช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง” นายเกียรติศักดิ์ฯ กล่าวในช่วงท้าย
#กระทรวงมหาดไทย #บําบัดทุกข์บํารุงสุข